Examining the association between maternal BCG scar status and pregnancy outcomes – A hospital-based study from Guinea-Bissau
Independent Research Fund Denmark
Syddansk Universitet (University of Southern Denmark)
I >40 år har Bandim Health Project forsket i vacciners effekt på den samlede sundhed. Herigennem blev det opdaget, at mange vacciner har uspecifikke effekter - altså effekter, der rækker udover beskyttelsen mod målsygdommen. Studierne har primært fokuseret på børn, men nu har forskerne også fundet en sammenhæng mellem tilstedeværelse af et ar fra tuberkulosevaccinen BCG (også kendt som Calmette) hos mødre og lavere risiko for barnedød i de første måneder efter fødslen. Disse studier har primært omfattet børn som forskerne fulgte efter at de var blevet vaccineret ved udskrivelse fra fødeafdelingen, men et nyligt studie har indikeret, at BCG-vaccinerede mødre måske også har en mindre risiko for at tabe barnet i løbet af graviditeten. Dødfødsler er et stort problem, især i lavindkomstlande, og vi mangler effektive midler til at forebygge dem. På fødeafdelingen på det største hospital Guinea-Bissau har ca. 60% af de fødende kvinder et ar fra BCG vaccinen. Via en dataindsamling over 1 år, tæt superviseret af vores forskerhold, vil vi indsamle individuelle data om de fødendes BCG ar og koble disse til forekomsten af dødfødsler og dødsfald kort efter fødslen, med kontrol for baggrundsfaktorer. Såfremt tilstedeværelsen af et BCG ar sænker risikoen for disse udfald vil studiet bane vejen for at vi kan forhindre mange dødfødsler og dødsfald kort efter fødslen ved at vaccinere kvinder, der ikke har et ar, og dermed nå ud til og beskytte de sidste ca. 40% af børnene.
Research Projects (Max 10 MDKK) / Skolarstipendier | Sundhed og Sygdom / grant